Les restriccions que apliquen a algunes activitats recreatives com el futbol en gespa artificial, el tennis en pista de terra batuda, motocròs, hípica, etc. que, sigui per mantenir les condicions de la pista de joc, sigui per garantir la seguretat dels jugadors o sigui per aquestes dues causes alhora, requereixen mullar la superfície de joc, són:   Els usuaris que disposin de captacions pròpies (p ex. pous) han de reduir els seus consums en els percentatges respecte al consum en normalitat següents: en alerta (30%), en excepcionalitat i preemergència (50%) i en emergència (prohibit).   Les dotacions es poden complementar amb aigües regenerades procedents d’estació depuradora d’aigües residuals, a càrrec de la persona usuària, sempre que existeixi disponibilitat de cabals. No obstant, les persones titulars d’aquests aprofitaments poden optar per proposar a l’Agència Catalana de l’Aigua un pla d’estalvi compatible amb la resta de previsions del Pla de sequera. En el cas de les activitats únicament connectades a la xarxa d’aigua potable, l’ens locals pot establir limitacions específiques.